Vi fik en meget imødekommende modtagelse af Paolo og havde også fornøjelsen af at hilse på hans hustru og søn. Vi fik en hurtig introduktion til området, herunder kort med nærmeste metrostationer og spisesteder. Eataly, som ligger ganske tæt på, var for vores vedkommende et stort plus. Her finder du de allerbedste madprodukter fra hele Italien. Lejligheden levede op til vores forventninger og er helt i overensstemmelse med fotos af lejligheden. Området er charmerende og autentisk, fordi romerne lever deres dagligdagsliv her. Netop dagligdagslivet var hyggeligt at følge med i fra en af lejlighedens to altaner. Vi gik til de meste, men ellers er der to metrostationer i kort gåafstand fra lejligheden. Vi kan kun varmt anbefale lejligheden til andre og booker meget gerne selv igen.